Tosiasioita Suomesta

Tosiasioita Suomesta (Fakta om Finland) on norjalaisen Erlend Loen kirjoittama romaani, joka ilmestyi vuonna 2001. Kirjan suomensi Outi Menna. Suomennos julkaistiin vuonna 2002 Liken kustantamana.

Kirjan päähenkilö on oslolainen nuori mies, joka palkataan tekemään Suomesta kertova matkailuesite. Hän saa tehtävän kerrottuaan suomalaisista sukujuuristaan ja laajasta Suomen tuntemuksestaan. Todellisuudessa hän ei ole koskaan edes käynyt Suomessa eikä muutenkaan tiedä maasta juuri mitään. Artikkelia varten hän tutustuu Suomeen kuuntelemalla Sibeliuksen musiikkia ja lukemalla National Geographicissa vuonna 1981 julkaistua Suomesta kertovaa artikkelia.

 Lähteet 

Luokka:Norjalaiset romaanit
Luokka:Vuoden 2001 kirjat